《寓兴七首》
宋代·魏野

伯夷非好饿，展禽非好黜。
圣人不私己，动为万世则。
夷齐苟就禄，贼乱何由窒。
展禽苟便去，何人肯佐国。
其迹则有殊，其道万为一。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。